Haggis

L'haggis, el ze un sałado tradisionałe de ła cuzina scoseze. El preparà gastronòmego el ze considarà un sìnboło de ła tradision scoseze, sełebrà da Robert Burns come piato nasionałe de ła Scosia inte'l poema Address to a Haggis de'l 1787.

 Parecio 

El sałado el vien inpenjìo co picagie de piègora (cuor, polmon, figà), mazenàe insenbre a ségoła, graso de ronjon, farina de biava, sal e spesie, zmisià co brodo. El repien, drio tradision, el vien insacà inte'l  stómego de l'animal, che po' el vien sotoposto a bojidura par sirca tre ore.

 Prezentasion 

Sto' tipo de insacà, conforme tradision, el vien servìo co "neeps and tatties" (rutabaga e patate), bogìe a parte e pasàe in purè, conpanjàe da un "dram", overo un goto de Scotch whisky, in spesial modo come piato prinsipałe de łla Burns supper, ła sełebrasion in memoria de'l poeta Robert Burns. Tutavia el ze anca prezentà in toła co altri contorni, o servìo co na salsa a baze de whisky.

Ła tradision ła prescrive che'l sia tajà rigorozamente co na spada.

Notasion

Voze corełàe
 Pölsa
 Torcinello

Altri projeti

Linganbi foresti


Categoria:Carne